CELEX: 32019R1313
Language: bg
Date: 2019-08-02 00:00:00
Title: Регламент за изпълнение (ЕС) 2019/1313 на Комисията от 2 август 2019 година относно разрешителното за препарат от Bacillus amyloliquefaciens NRRL B-50508, Bacillus amyloliquefaciens NRRL B-50509 и Bacillus subtilis NRRL B-50510 като фуражна добавка за прасета за угояване и за видове свине с по-малко стопанско значение, отглеждани за угояване (притежател на разрешителното Cargill Incorporated, представляван от Provimi Holding BV) (Текст от значение за ЕИП.)

5.8.2019   
               
               
                  BG
               
               
                  Официален вестник на Европейския съюз
               
               
                  L 205/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/1313 НА КОМИСИЯТА
         от 2 август 2019 година
         относно разрешителното за препарат от Bacillus amyloliquefaciens NRRL B-50508, Bacillus amyloliquefaciens NRRL B-50509 и Bacillus subtilis NRRL B-50510 като фуражна добавка за прасета за угояване и за видове свине с по-малко стопанско значение, отглеждани за угояване (притежател на разрешителното Cargill Incorporated, представляван от Provimi Holding BV)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
         като има предвид, че:
         
                     (1)
                  
                  
                     В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.
                  
               
                     (2)
                  
                  
                     В съответствие с член 7 от Регламент (ЕО) № 1831/2003 беше подадено заявление за разрешаване на употребата на препарат от Bacillus amyloliquefaciens NRRL B-50508, Bacillus amyloliquefaciens NRRL B-50509 и Bacillus subtilis NRRL B-50510. Заявлението бе придружено от данните и документите, изисквани съгласно член 7, параграф 3 от посочения регламент.
                  
               
                     (3)
                  
                  
                     Заявлението е относно разрешителното за препарат от Bacillus amyloliquefaciens NRRL B-50508, Bacillus amyloliquefaciens NRRL B-50509 и Bacillus subtilis NRRL B-50510 като фуражна добавка за прасета за угояване и за видове свине с по-малко стопанско значение, отглеждани за угояване, която следва да се класифицира в категорията „зоотехнически добавки“.
                  
               
                     (4)
                  
                  
                     В своето становище от 27 февруари 2019 г. (2) Европейският орган за безопасност на храните („Органът“) стигна до заключението, че при предложените условия на употреба препаратът от Bacillus amyloliquefaciens NRRL B-50508, Bacillus amyloliquefaciens NRRL B-50509 и Bacillus subtilis NRRL B-50510 няма неблагоприятно въздействие върху здравето на животните, човешкото здраве или околната среда. Той също така стигна до извода, че добавката се смята за потенциален респираторен сенсибилизатор независимо от ниския си потенциал за запрашаване, и че не може да се направи заключение за сенсибилизирането или дразненето на кожата или очите под въздействие на добавката. Поради това Комисията смята, че трябва да се вземат подходящи предпазни мерки, за да се предотврати неблагоприятно въздействие върху човешкото здраве и по-специално върху ползвателите на добавката. Органът също стига до заключението, че добавката има потенциал да бъде ефикасна от гледна точка на съотношението фураж/наддаване при прасетата за угояване и че това заключение може да се отнесе и към свинете от видовете с по-малко стопанско значение, отглеждани за угояване. Органът не смята, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.
                  
               
                     (5)
                  
                  
                     При оценката на препарата от Bacillus amyloliquefaciens NRRL B-50508, Bacillus amyloliquefaciens NRRL B-50509 и Bacillus subtilis NRRL B-50510 беше установено, че условията за разрешително, предвидени в член 5 от Регламент (ЕО) № 1831/2003, са изпълнени. Поради това употребата на посочения препарат следва да бъде разрешена съгласно предвиденото в приложението към настоящия регламент.
                  
               
                     (6)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Разрешава се употребата на посочения в приложението препарат, който принадлежи към категорията „зоотехнически добавки“ и към функционалната група „стабилизатори на чревната флора“ като добавка при храненето на животните, както е определено в същото приложение.
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 2 август 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 268, 18.10.2003 г., стр. 29.
         
            (2)  EFSA Journal (Бюлетин на ЕОБХ) 2019; 17(3):5647.
      
      
         
            ПРИЛОЖЕНИЕ
            
                        Идентификационен номер на добавката
                     
                     
                        Наименование на притежателя на разрешителното
                     
                     
                        Добавка
                     
                     
                        Състав, химична формула, описание, метод за анализ
                     
                     
                        Вид или категория на животните
                     
                     
                        Максимална възраст
                     
                     
                        Минимално съдържание
                     
                     
                        Максимално съдържание
                     
                     
                        Други разпоредби
                     
                     
                        Срок на валидност на разрешителното
                     
                  
                        CFU/kg пълноценен фураж със съдържание на влага 12 %
                     
                  
                        
                           Категория: „зоотехнически добавки“. Функционална група: „стабилизатори на чревната флора“
                        
                     
                  
                        4b1893
                     
                     
                        Cargill Incorporated, представляван от Provimi Holding BV
                     
                     
                        
                           Bacillus amyloliquefaciens NRRL B-50508, Bacillus amyloliquefaciens NRRL B-50509 и
                        
                           Bacillus subtilis NRRL B-50510
                     
                     
                        
                           Състав на добавката:
                        
                        Препарат от Bacillus amyloliquefaciens NRRL B-50508, Bacillus amyloliquefaciens NRRL B-50509 и Bacillus subtilis NRRL B-50510, съдържащ най-малко: Bacillus spp 2,5 × 109 CFU/g (съотношение 1:1:1)
                        Прахообразна форма
                        
                           Характеристика на активното вещество:
                        
                        Жизнеспособни спори от Bacillus amyloliquefaciens NRRL B-50508, Bacillus amyloliquefaciens NRRL B-50509 и Bacillus subtilis NRRL B-50510
                        
                           Метод за анализ
                            (1)
                        
                        За идентификация: пулсова гел електрофореза (PFGE)
                        За преброяване във фуражната добавка, премиксите и фуражите: метод на разстилане върху триптон-соев агар (EN 15784)
                     
                     
                        Прасета за угояване
                        Видове свине с по-малко стопанско значение, отглеждани за угояване
                     
                     
                        —
                     
                     
                        1,5 × 108
                        
                     
                     
                        —
                     
                     
                        
                                    1.
                                 
                                 
                                    В упътването за употреба на добавката и премиксите се посочват условията на съхранение и устойчивостта при топлинна обработка.
                                 
                              
                                    2.
                                 
                                 
                                    Операторите в сектора на фуражите трябва да установят оперативни процедури и да предвидят подходящи организационни мерки за потребителите на добавката и премиксите, с цел да се предотвратят потенциалните рискове в резултат на употребата им. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксите се използват с лични предпазни средства, включително средства за дихателна защита и за защита на кожата.
                                 
                              
                     
                        25 август 2029 г.
                     
                  
               (1)  Подробна информация за методите за анализ може да бъде намерена на интернет адреса на референтната лаборатория: https://ec.europa.eu/jrc/en/eurl/feed-additives/evaluation-reports